**Kedves Jelentkező!**

Először is, szeretnénk megköszönni, hogy jelentkeztél a Tolnagro Cégcsoport webfejlesztői pozíciójára! Nagy örömünkre szolgál, hogy érdeklődsz a lehetőség iránt, és izgatottan várjuk, hogy megismerjük szakmai tudásodat és kreativitásodat!

Ahhoz, hogy jobban megértsük a képességeidet és a problémamegoldó készségedet, összeállítottunk egy tesztfeladatot. Ennek célja, hogy képet kapjunk a fejlesztési módszereidről, a kódminőségedről, valamint arról, hogyan közelítesz meg egy konkrét webes kihívást!

A feladatot az alábbiakban találod. Kérjük, hogy a megoldást a megadott határidőn belül küldd vissza, hogy tovább tudjunk lépni a jelentkezési folyamatban.

**Feladatleírás:**

Létre kell hozni egy publikus felületet, ahol egy táblázatban kilistázza a rendszer a különböző emaileket, amiket kiküldött és megjeleníti, hogy hányszor lettek azok kiküldve.

A lista fölött helyezkedjen el egy gomb, mely kattintásra új oldalon vagy egy modal ablakon keresztül egy űrlap segítségével létre lehet hozni egy új e-mailt.

A listában a megjelenített adatok mellett legyen 1 gomb, aminek megnyomására a rendszer kitörli az adott emailt egy megerősítést követően. A megerősítés a SweetAlert2 csomaggal történjen.

Egy PHP Artisan parancs percenkénti futtatásával minden percben ki kell küldeni három tetszőleges címre az összes e-mail értesítést.

Nem szempont a megvalósítás során:

- design

- tényleges értesítés kiküldés

Fontos szempontok:

- repository pattern használata (interface implementálással)

- nevesített útvonalak használata

- PSR ajánlások figyelembe vétele

- PHP Documentor docblock kommentek használata

- Eloquent használata

A feladatot a Laravel 10-es verziójában kell létrehozni.

Kérlek, hogy a megvalósítást tartalmazó repository hozzáférést (vagy a kész forráskódot) küldd el nekem!

**Beküldési határidő:**  
2024. augusztus 18.

Amennyiben bármilyen kérdésed vagy észrevételed van a feladattal kapcsolatban, ne habozz kapcsolatba lépni velünk. Örömmel válaszolunk minden felmerülő kérdésre.

Még egyszer köszönjük a jelentkezésedet, és sok sikert kívánunk a feladat megoldásához!

Üdvözlettel,

Csetneki Beáta

Tolnagro Cégcsoport

06 (30) 629-51-50